|  |
| --- |
| **Objekta higiēniskais novērtējums** |
| Valmierā |

|  |
| --- |
| 2021. gada 16. jūnijā |

|  |
| --- |
| 1. **Objekta nosaukums:** Bērnu diennakts nometnes |
| 1. **Objekta īpašnieks:** Nometņu organizētājs – Bērnu un jauniešu basketbola skola „Rīga”, reģ. Nr. 90000013606, Krišjāņa Barona iela 107, Rīga, LV-1012 |
| 1. **Objekta adrese:** Valkas Jāņa Cimzes ģimnāzija, Raiņa iela 28A un dienesta viesnīca Domes bulvāris 3, Valka, Valkas novads |
| 1. **Novērtēšanu veica:** 08.06.2021., vides veselības analītiķe Dina Līte-Zaķe |
| 1. **Novērtēšanā piedalījās:** skolas pārstāvis Andris Dainis |
| 1. **Konstatēts:**   **6.1. Vispārīgās ziņas par objektu/ objekta raksturojums**  Bērnu diennakts nometnes tiks organizētas Valkas Jāņa Cimzes ģimnāzijas un tai piederošās dienesta viesnīcas telpās, kas ir Veselības inspekcijas uzraudzības objekti. Dalībnieku vecums nometnēs no 7 līdz 17 gadiem; maksimālais dalībnieku skaits – līdz 40.  Nometnes vajadzībām tiks izmantota skolas sporta zāle, ģērbtuves un higiēnas telpas. Skolā kopā ir sešas ģērbtuves – divas ģērbtuves 1. stāvā un četras ģērbtuves 2. stāvā. Katrā ģērbtuvē ir tualetes telpa ar klozetpodu un roku mazgātni un dušas telpa ar divām dušas ierīcēm, kas atdalītas ar gludu, necaurspīdīgu starpsienu. Pie sporta halles ir tualete personām ar funkcionāliem traucējumiem, meiteņu tualete ar diviem klozetpodiem kabīnēs un divām roku mazgātnēm un zēnu tualete ar divām roku mazgātnēm, klozetpodu un pisuāru. Nakšņošana un atpūta paredzēta skolas dienesta viesnīcas telpās Domes bulvārī 3, Valkā. Ēka ir trīsstāvu apjoma būve; kopā ir 94 gultasvietas. Ēkas 1. stāvā ir ēdamzāle ar virtuves zonu, koplietošanas tualetes telpas vīriešiem un sievietēm, tualete cilvēkiem ar funkcionāliem traucējumiem, trīs dzīvokļa tipa numuri, kur katrā ir divas divvietīgas istabas, tualetes telpa ar klozetpodu un roku mazgātni un dušas telpa ar duškabīni un roku mazgātni. Ēkas 2. un 3. stāvā ir identisks telpu plānojums: deviņi dzīvokļa tipa numuri, kur katrā ir divas divvietīgas istabas, tualetes telpa ar klozetpodu un roku mazgātni un dušas telpa ar duškabīni un roku mazgātni; viens dzīvokļa tipa numurs ar divām vienvietīgām istabām, tualetes un dušas telpu; divas vienvietīgas istabas ar sanitāro mezglu katrā no tām. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Abās ēkās ir iespēja organizēt vairākas bērnu grupas vienā nometnē vai vairākas nometnes vienlaicīgi – ir iespējams nodalīt bērnu grupas, organizējot kustību pa atsevišķām kāpņu telpām un evakuācijas izejām/ieejām.  **6.2. Iekštelpu virsmu apdare**  Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami.  **6.3. Apgaismojums**  Dabiskais un mākslīgais; novērtējot vizuāli - nodrošināta atbilstība pastāvošajām prasībām. Dienesta viesnīcas sanitārajos mezglos apgaismojums ieslēdzas ar kustību sensoru.  **6.4. Siltumapgāde**  Centralizēta  **6.5. Gaisa apmaiņa**  Dienesta viesnīcas sanitārajos mezglos – piespiedu nosūces ventilācijas sistēma, ko kopā ar telpu apgaismojumu ieslēdz kustību sensors. Gaisa pieplūde telpās – caur sienās iebūvētiem dabiskas pieplūdes vārstiem ar iebūvētu termostatu. Skolas higiēnas telpās ir piespiedu nosūces ventilācijas sistēma; tualešu un dušu telpās virs durvīm ir gaisa pārplūdes restes. Sporta zālē ir mehāniskā pieplūdes/nosūces ventilācijas sistēma.  **6.6. Ūdens apgāde**  Centralizēta – Valkas pilsētas inženiertehniskie tīkli; nodrošināta aukstā un karstā ūdens padeve. Dienesta viesnīcā karstais ūdens tiek sagatavots ēkas siltummezglā.  **6.7. Kanalizācijas sistēma**  Centralizēta – pieslēgums Valkas inženiertehniskajiem tīkliem.  **6.8. Teritorijas labiekārtošana**  Sakopta un labiekārtota. Nodrošināta sadzīves atkritumu savākšana atbilstoši higiēnas prasībām.  **6.9. Vides pieejamība**  Netiek vērtēts  **6.10. Riska faktoru novērtēšana un cita informācija**  Telpu uzkopšanu veiks skolas personāls. Prasībām atbilstošus roku un virsmu dezinfekcijas līdzekļus nometnes laikā nodrošinās gan skola, gan nometnes organizētājs. Nometnes laikā gultas veļu nodrošinās katrs dalībnieks individuāli. |
| **7**. **Slēdziens**  **Valkas Jāņa Cimzes ģimnāzija, Raiņa ielā 28A un dienesta viesnīca Domes bulvārī 3, Valkā, Valkas novadā atbilst higiēnas prasībām un tajā var uzsākt objekta „Bērnu diennakts nometne” darbību. Nodrošinot Ministru kabineta 2020.gada 9. jūnija noteikumu Nr.360 „Epidemioloģiskās drošības pasākumi Covid-19 infekcijas izplatības ierobežošanai” 6.punkta prasības, ka „netiek pieļauta grupu savstarpēja sastapšanās”, hoteļa teritorijā var atrasties vairākas bērnu grupas vai nometnes.**  **Nometņu organizētājam jāseko līdz aktuālai informācijai par atļauto bērnu skaitu nometnēs un aktuālajām normatīvo aktu prasībām par bērnu nometņu darbības organizēšanu.** |
| 1. **Rekomendējamie pasākumi**     1. Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.    2. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.    3. Nometņu darbības laikā ievērot Veselības ministrijas 2021. gada „Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti pēc Atzinuma saņemšanas, laikā līdz nometnes darbības uzsākšanai..    4. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai – 70 % etanola šķīdumu, nātrija hipohlorīta šķīdumu kā arī citus dezinfekcijas līdzekļus, kas ir efektīvi pret apvalkotajiem (corona) vīrusiem, piemēram, 50% izopropanolu saturoši līdzekļi.    5. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Dina Līte-Zaķe, 64281130 |
| dina.lite-zake@vi.gov.lv |